﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net AGAPĂ CRESTINEASCĂ Duminică, 12 noiembrie 2017, după savarsirea Sfintei Liturghii, sunteti invitati sa participati la AGAPA FRATEASCA pregatita de un grup de familii de la Biserica noastra Avem astfel posibilitatea sa contribuim si pe aceasta cale la întarirea şi desavarsirea legaturii tainice create prin rugaciune intre cei ce se straduiesc sa-L urmeze pe Domnul nostru Iisus Hristos si sa continuam traditia agapelor, inceputa de Sfintii Apostoli Din meniu nu vor lipsi diverse aperitive, ciorba de curcan, peste, friptura cu garnitura si salata, desert, fructe, bauturi Fiecare participant va aduce voia buna Bucurati-ne cu prezenta si bunavointa dumneavoatra! Veniti insotiti de familie, prieteni si cunostinte! Dumnezeu sa va rasplateasca generozitatea! PROGRAMUL LITURGIC ÎN SAPTAMANA 30 OCTOMBRIE – 5 NOIEMBRIE 2017 Miercuri 1 noiembrie: Acatistul Sfântului Gheorghe 7 00 PM Vineri 3 noiembrie: Paraclisul Maicii Domnului 7 00 PM Sâmbătă 4 noiembrie Utrenie, Sfânta Liturghie și Parastas 8 30 AM Vecernie 7 00 PM Duminică 5 noiembrie: Utrenie și Sfânta Liturghie 8 30 AM Preot Paroh: Marius Daniel Dumitrescu 917 592 2571 – mobil EVANGHELIA DIN DUMINICA A 23-A DUPA RUSALII Î mo n vremea aceea a venit la Iisus un om al cărui nume era Iair și care era mai-marele sinagogii Și, căzând la picioarele lui Iisus, Îl ruga să intre în casa lui, că numai o fiică avea, ca de doisprezece ani, şi ea era pe moarte Iar pe când se ducea Iisus şi mulţimile Îl împresurau, o femeie, care de doisprezece ani avea curgere de sânge şi cheltuise cu doctorii toată averea ei şi de nici unul n-a putut să fie vindecată, apropiindu-se pe la spate, s-a atins de poala hainei Lui şi îndată s-a oprit curgerea sângelui ei Și a zis Iisus: Cine s-a atins de Mine? Dar toţi tăgăduind, Petru şi ceilalţi care erau cu El au zis: Învăţătorule, mulţimile Te îmbulzesc şi Te strâmtorează, şi Tu întrebi: Cine s-a atins de Mine? Iar Iisus a zis: S-a atins de Mine cineva, căci am simţit o putere care a ieşit din Mine Atunci femeia, văzându-se vădită, a venit tremurând şi, căzând înaintea Lui, a spus de faţă cu tot poporul din ce pricină s-a atins de El şi cum s-a tămăduit îndată Iar El i-a zis: Îndrăzneşte, fiică, credinţa ta te-a mântuit Mergi în pace! Pe când încă vorbea El, a venit cineva de la maimarele sinagogii, zicând: A murit fiica ta Nu mai supăra pe Învăţătorul Dar Iisus, auzind, i- a răspuns: Nu te teme; crede numai şi se va izbăvi Şi, venind în casă, n-a lăsat pe nimeni să intre cu El decât numai pe Petru, pe Ioan şi pe Iacob, pe tatăl copilei şi pe mamă Și toți plângeau şi se tânguiau pentru ea Iar El a zis: Nu plângeţi; n-a murit, ci doarme Și râdeau de El, ştiind că a murit Iar El, scoţând pe toţi afară şi apucând-o de mână, a strigat, zicând: Copilă, scoală-te! Şi duhul ei s-a întors şi a înviat îndată; şi a poruncit El să i se dea copilei să mănânce Şi au rămas uimiţi părinţii ei Iar El le-a poruncit să nu spună nimănui ce s-a întâmplat (LUCA 8, 41 - 56) A consola inseamna a-l ajuta pe om sa sufere Nu compătimire, ci compasiune Pentru oamenii aflaţi într-o situaţie de viaţă dificilă e bine să dăm dovadă de compasiune, dar nu trebuie să-i compătimim Pentru mulţi, cuvintele acestea sunt sinonime, dar asta nu este adevărat Compătimirea faţă de omul care suferă de sentimentul singurătăţii „miroase" a aer de superioritate - e atitudinea condescendentă a celui puternic faţă de cel slab, a omului de succes faţă de ratat, a celui inteligent faţă de cel prost Există oameni care spun pe faţă: „Mă scoate din sărite când sunt compătimit! Este atât de înjositor! Intotdeauna mă fac că totul îmi merge bine şi mă strădui să nu arăt că îmi este rău, ca să nu stârnesc compătimire nimănui " „Compătimitorul" se simte în mod inconştient, în adâncul sufletului, mai presus, mai bun, şi tocmai în sensul acesta compătimirea este înjositoare, duce la condamnarea inconştientă a celuilalt şi la îngâmfare Unii oameni cărora le place să compătimească se înconjoară în mod intenţionat de persoane mai puţin realizate şi mai puţin fericite, ca să aibă întotdeauna la îndemână un „mijloc de autoadmirare": „Şi pe ăsta l-am ajutat, şi pe ăsta, iar pe tine te mâncau câinii fără mine, numai eu am putut să dacă n-aş fi fost eu Fără mine ei nu sunt în stare de nimic" Şi dacă se dovedeşte deodată că „primitorilor de binefaceri" totul le merge bine, „compătimitorii" simt deseori o adâncă dezamăgire, pierd senzaţia propriei importanţe, care era posibilă doar pe fondul nefericirii celorlalţi, şi încep să aibă ei înşişi nevoie de compasiune Compătimirea nu numai că pune la îndoială valoarea experienţei personale; în plus, ea neagă sau depreciază resursele interioare ale omului care a ajuns în necaz Cel care suferă este atunci mai degrabă un obiect care trebuie îngrijit, pentru care trebuie să faci şi să decizi totul, decât o persoană ce în situaţia dată pur şi simplu are nevoie de ajutor Compasiunea se deosebeşte de compătimire prin faptul că în ea există respectul faţă de om, faţă de experienţa, durerea şi suferinţele lui, şi nu există îngâmfare E vorba de o atitudine sensibilă faţă de sentimentele celorlalţi Prin compasiune par a spune: „Eu înţeleg că ţi- este rău/ te doare/eşti speriat; şi eu am trecut în viaţa mea prin lucruri asemănătoare; te accept şi îţi accept sentimentele, ai dreptul la ele, o să fiu alături de tine şi o să te ajut cu ce o să pot, dacă vrei " Totodată, prin compasiune se manifestă solidaritatea cu persoana, nu cu sentimentul Nu trebuie să mor de amărăciune alături de cel întristat, să cad în depresie la fel ca el, să tremur de frică ori să-l urăsc pe omul care l-a supărat Mai mult decât atât: pot să nu împărtăşesc deloc sentimentele pe care le trăieşte el - de pildă, pot să nu văd nici un motiv pentru supărarea sau vinovăţia lui, pot chiar considera că într-o anumită privinţă n-are dreptate, dar totodată să recunosc dreptul lui de a simţi acum ceea ce simte - supărare, vinovăţie, furie, amărăciune - fără a încerca să-i schimb părerea, să-i „bag minţile în cap", fără să caut „triumful dreptăţii", fără să emit judecăţi de valoare privitor la personalitatea lui şi la ceea ce se petrece cu ea Primind sprijin emoţional şi acceptare, celălalt se va linişti mai repede, va putea să privească situaţia sa cu mai multă luciditate, şi poate va vedea că a greşit Principalul este să nu se simtă singur O persoană nu poate fi mai presus sau mai prejos decât alta Compasiunea e o relaţie de oameni egali, de parteneri Cel ce oferă compasiune e o persoană ce vine la întâlnirea cu altă persoană pentru a-i fi alături la necaz şi la bucurie Compasiunea faţă de omul care suferă exclude contopirea cu el, când „eu sunt tu şi tu eşti eu" In contopire, persoana nu mai are graniţe şi, prin urmare, nici spaţiu personal, ceea ce-i vată- mă atât pe omul care ajută, cât şi pe cel ce are nevoie de ajutor Contopirea e calea către dependenţă în cazul compasiunii, nimeni nu salvează pe nimeni, nu-l „scoate la liman", nu-l „alimentează energetic"; rolul tău este modest - pur şi simplu de a fi alături Ce înseamnă asta vom arăta puţin mai jos Olga Krasnikova